# name
Exposició Ràdio, podcast i diversitats al CRAI Biblioteca d'Informació i Mitjans Audiovisuals. (Febrer 2022)

# metadata.dc.description[].value
Material elaborat pel CRAI Biblioteca d'Informació i Mitjans Audiovisuals.

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Febrer 2022.

# metadata.dc.description.abstract[].value
[Exposició] "En l’actual escenari participatiu, incert i fascinant que presenten els mitjans de comunicació, la ràdio viu un moment dolç. Aquesta exposició vol ser una finestra a aquesta eclosió des d’una perspectiva de gènere i LGBTIQ+. Un apropament que, més que a respostes, ens condueix a fer-nos preguntes en retrospectiva. Com dialoga l’actual revolució del podcasting amb l’aliança entre ràdio i diversitats? Quina presència hi han tingut històricament les dones? En quina forma ha esdevingut altaveu del col·lectiu LGTBIQ+? Quines reflexions suggereixen les absències i els buits històrics en aquest aspecte?".
 
L'exposició s'ha preparat amb la col·laboració del grup de recerca GENDIMS de la Facultat d'Informació i Mitjans Audiovisuals i està vinculada, també, a la jornada "Ràdio, Podcasts i Diversitats" organitzada pel mateix grup i duta a terme el divendres 11 de febrer de 2022, dia mundial de la ràdio.

# metadata.dc.description.abstract[].value
[Noticia - Vitrina]  Divendres 11 de febrer de 2022, en ocasió del Dia Mundial de la Ràdio que se celebra el 13 de febrer, el CRAI Biblioteca d’Informació i Mitjans Audiovisuals va inaugurar l’exposició Ràdio, Podcasts i Diversitats.

 

La mostra es podrà visitar a l’entrada del CRAI Biblioteca fins a finals de curs (vegeu algunes fotos al Flickr), i també la podeu veure en format virtual juntament amb la resta d’exposicions virtuals del CRAI.

 

Aquesta exposició, de caràcter no lineal, té tres parts ben definides:

En la primera, es pretén fer un tast no exhaustiu de la relació de la ràdio amb les dones i amb el col·lectiu LGTBIQ+ mitjançant un conjunt de nodes o constel·lacions temàtiques.
La segona part tracta l’explosió del nou format del podcast també des de la perspectiva de gènere i LGTBIQ+.
L’exposició acaba amb una porta oberta als primers podcasts que estan a punt de sortir del nou estudi de ràdio de la Facultat d’Informació i Mitjans Audiovisuals, elaborats íntegrament pels estudiants de la facultat i que aviat estaran emmagatzemats al Dipòsit Digital de la UB per a la seva preservació.
Radio, Podcasts i Diversitats va acompanyada d’una mostra bibliogràfica amb diversos llibres relacionats amb dones i ràdio, un conjunt de manuals per a l’elaboració de podcasts i diverses obres rellevants sobre creació radiofònica. 

 

L’exposició s’ha elaborat amb la col·laboració de la Marga Carnicé, professora a la Universitat de Lleida i investigadora del grup de recerca GENDIMS (Gender Perspective in Information and Media Studies) de la Facultat d’Informació i Mitjans Audiovisuals de la UB, qui ha preparat el pròleg i ha participat activament en els seus continguts. 

 

D'altra banda, el mateix divendres 11 de febrer va tenir lloc a la Facultat d’Informació i Mitjans Audiovisuals la Jornada #AmbDiversitat: Ràdio, Podcasts i Diversitats. A la tercera part d’aquesta jornada hi van participar els creadors de l’exposició, Èlia Romaní i Lluís Anglès (bibliotecaris del CRAI Biblioteca d'Informació i Mitjans Audiovisuals), i la professora Marga Carnicé, que van poder presentar l’exposició.

 

Podeu veure tota la Jornada en el canal de YouTube de la Facultat i la seva participació a partir del minut 2 h 23’.

# metadata.dc.rights[].value
cc-by (c) Universitat de Barcelona. CRAI, 2022

# metadata.dc.subject.other[].value
Universitat de Barcelona. CRAI Biblioteca d'Informació i Mitjans Audiovisuals

# metadata.dc.title[].value
Exposició Ràdio, podcast i diversitats al CRAI Biblioteca d'Informació i Mitjans Audiovisuals. (Febrer 2022)

# metadata.dc.title.alternative[].value
Exposició virtual: Ràdio, Podcasts i Diversitats. (2022)